शिखरों की संख्या हर पर्वत शृंखला में अलग अलग होती है। भूगोल बताता है कि हमारे देश में अनेक पर्वत शृंखलाएँ हैं और पर्वत शृंखलाओं में अनेक शिखर हैं। जैसे किसी ने आसमान में तारे नहीं गिने उसी प्रकार पर्वत शिखर भी नहीं गिने गए। यह व्यक्ति व्यक्ति पर निर्भर करता है कि वह अपना शिखर कहाँ ढूँढता है, कितना घेरता है और कितना लाभ उठाता है। बहुत से लोग शिखर न होने पर भी अपने शिखर वार्ताएँ करते करते अपने शिखर का निर्माण कर लेते हैं। निश्चय ही ऐसे व्यक्ति बहुत प्रतिभावान होते हैं।